
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 01.10.2013               

Plx 299          


AVIZ

asupra  propunerii legislative privind modificarea şi completarea  Ordonanţei de urgenţă a Guvernului nr.162/2008 privind transferul ansamblului de  atribuţii şi competenţe exercitate de Ministerul Sănătăţii Publice către autorităţile administrative publice locale, aprobată prin Legea nr.174/2011 publicată în Monitorul Oficial al României nr.730 din 17 octombrie 2011
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea şi completarea  Ordonanţei de urgenţă a Guvernului nr.162/2008 privind transferul ansamblului de  atribuţii şi competenţe exercitate de Ministerul Sănătăţii Publice către autorităţile administrative publice locale, aprobată prin Legea nr.174/2011 publicată în Monitorul Oficial al României nr.730 din 17 octombrie 2011, trimisă cu adresa nr. Pl-x 299 din 17 septembrie 2013, înregistrată cu nr.4c-11/1014 din 18 septembrie 2013.
Senatul, în calitate de primă Cameră sesizată, a respins propunerea legislativă  la data de 10 septembrie 2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizională.

Propunerea legislativă are ca obiect de reglementare  completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de  Ministerul Sănătăţii către autorităţile administraţiei publice locale, aprobată prin Legea nr.174/2011, cu modificările şi completările ulterioare, în scopul creării cadrului legal ca medicii de medicină generală, precum şi medicii de  medicină dentară să efectueze, în termen de 30 de zile de la începutul fiecărui an şcolar, un control medical al tuturor elevilor din unitatea şcolară arondată respectivului cabinet medical.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 1 octombrie  2013.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.319 din 23 aprilie 2013, Guvernul, prin punctul de  vedere transmis cu adresa nr.1000 din 14 iunie 2013, nu susţine adoptarea acestei iniţiative legislative, Consiliul Economic şi Social, prin punctul de  vedere transmis cu adresa nr.104 din  11 aprilie 2013, nu susţine adoptarea  acestei  iniţiative legislative.

În urma dezbaterilor, cu unanimitate de  voturi, s-a hotărât avizarea favorabilă a propunerii legislative
În raport de obiectul şi conţinutul reglementării, iniţiativa legislativă face parte din categoria legilor ordinare.

                       PREŞEDINTE,                                      SECRETAR,

                  Bogdan Liviu CIUCĂ                Theodor-Cătălin NICOLESCU
Consilier 

